  Виталий Пронин Кинолэн арезлы сӥзьыса, Ижын 30-тӥ мартэ ортчоз 3-тӥез «Свой взгляд» кинофестиваль. Калык творчествоя юртлэн директорезлэн воштӥсез  Мария Якунькина ивортэмъя, фестивале пыриськыны быгато вань мылкыд карисьёс - коллективъёс но нимаз адямиос, бадӟымъёс но пиналъёс. Куронъёс ваньзылы огкадесь: кино 30 минутлэсь кема медаз кыстӥськы, медаз луэ вина юон, тамак кыскон, урод кылъёсын вераськон но возьыттэм сценаос. Фестивале пыриськыны малпасьёслы куриськонъёссэс но видеозэс ыстоно Калык творчествоя юртэ 24-тӥ мартозь (rdnt@inbox.ru).Фестивалез радъясьёс шумпотозы, киноос, роликъёс, видеоочеркъёс, мультфильмъёс лэсьтэмын луизы ке анай кылын но. Фестивальын быръёзы ӟеч киноосты,  авторъёсты, операторъёсты, режиссёръёсты. 6+ Галина Семёнова  